མ་ཡར་གྱི་གདོང་ལ་ཧ་ཅང་ཐབས་ཟད་ཅིང་ང་རང་ལ་རོགས་སྐྱོར་ཅི་ཡང་བྱེད་མ་ནུས་པའི་འགྱོད་སྣང་གི་མདངས་ཤིག་ཤར་ཞིང་གོ་ཐལ་གྱི་ནང་དུ་ཅེར་ནས་འདུགཨ་ཕས་མ་ཡར་དང་ངེད་གཉིས་ཕམ་པར་གྱུར་བའི་བཟོ་ལྟ་དེ་མཐོང་མ་ཐག་ཁོང་གིས་བཤད་པའི་སྐད་ཆ་དེ་ནོར་འཁྲུལ་ཞིག་ཡིན་པ་ལྟར་ཅུང་ནོངས་ཤིང་འགྱོད་བར་གྱུར་སོང་།ལན་རེར་མ་ཡར་གྱི་གདོང་ལ་ལྟ་ཙམ་བྱེད་པ་དང་མཚམས་རེར་ངའི་རྣམ་འགྱུར་ལ་བརྟག་ཙམ་བྱེད་ཀྱིན་སྡོད་ཅིང་།མཇུག་མཐར་ཅུང་ཙམ་ལ་འདང་བརྒྱབ་སྟེ་བསྡད་རྗེས་གློ་བུར་བའི་གད་མོ་ཞིག་བཤད་བགད་བྱུང་བས་མ་ཡར་དང་ངེད་གཉིས་མཉམ་དུ་དཀྲོགས་ཀེར་བཏང་སོང་།ངའི་སེམས་ལ་ཨ་ཕའི་ཡིད་དུ་ཐབས་བཀོད་ལེགས་པོ་ཞིག་དྲན་བྱུང་བ་ཡིན་རྒྱུ་རེད་སྙམ།